આ આખી ઘટના લગ્નના વિડિયો-કૅમેરામાં કેદ થઈ ગઈ હતી એમ જણાવતાં કન્યાના પિતાએ કહ્યું હતું કે ‘આ વિડિયોમાં એક શંકાસ્પદ વ્યક્તિ સ્ટેજ પરથી પ્લાસ્ટિકની થેલી લઈને જતી દેખાઈ રહી છે. વિડિયોમાં આખી ફિલ્મ જોતાં આ ગૅન્ગ બપોરના જાન આવી ત્યારથી જ અપ-ટુ-ડેટ કપડાં પહેરીને અંદર આવી હતી. તેમની શંકાસ્પદ હિલચાલ સ્પષ્ટ દેખાઈ રહી છે. અમે આ શંકાસ્પદ વ્યક્તિના ફોટોગ્રાફ્સ અમારા ડેકોરેટર અને કેટરરને બતાવ્યા હતા. તેમણે આ વ્યક્તિઓ તેમની સાથે સંકળાયેલી હોવાનો ઇનકાર કયોર્ હતો. એટલે અમે આ બાબતની ફરિયાદ ડી. એન. નગર પોલીસ-સ્ટેશનમાં કરી હતી. પોલીસને અમે અમારા વિડિયો-કૅમેરામાં ઝડપાયેલી શંકાસ્પદ વ્યક્તિઓના ફોટોગ્રાફ્સ પણ આપ્યા હતા. પોલીસ આ બાબતની વધુ તપાસ કરી રહી છે.’